UDHËZIM

Nr.5, datë 20.9.2001

PËR PAJISJEN E TATIMPAGUESVE ME ARKA REGJISTRUESE DHE LËSHIMIN E KUPONIT TATIMOR

Në mbështetje të vendimit të Këshillit të Ministrave nr.243, datë 20.4.2001 “Për detyrimin e lëshimit të kuponave tatimorë me anën e arkave regjistruese”, Ministri i Financave

UDHËZON:

1. Tatimpaguesit të cilët shesin mallra ose kryejnë furnizim shërbimesh në lokale ose njësi fikse të hapura për publikun, detyrohen të vendosin arka regjistruese për lëshimin e kuponave tatimorë.

1.1 Janë të detyruar të vendosin arkën regjistruese dhe të lëshojnë kuponin tatimor të gjithë tatimpaguesit e regjistruar në TVSH dhe që shesin mallra apo shërbime për publikun.

1.2 Gjithashtu, janë të detyruar të pajisen me arka regjistruese edhe tatimpaguesit e biznesit të vogël, të cilët furnizojnë mallra ose shërbime në njësi apo lokale të hapura për publikun.

1.3 Në zbatim të paragrafit 5 të vendimit të Këshillit të Ministrave nr.243, datë 20.4.2001, nuk janë të detyruar të vendosin arkë regjistruese dhe të lëshojnë kupon tatimor, tatimpaguesit e regjistruar në biznesin e vogël, të cilët në kuptim të ligjit “Për tatimin mbi biznesin e vogël”, ushtrojnë:

a) Veprimtari ambulante tregtare.

b) Veprimtari artizanale shërbimi (bojaxhi, hidraulik, elektricist, lustraxhi, këpucar, marangoz, rrobaqepës, berber, llamarinist, murator, teneqepunues, riparim biçikletash).

c) Profesione të lira (agronom, ekonomist, inxhinier, mësues, veteriner, projektues, arkitekt).

2. Tatimpaguesit janë të lirë të sigurojnë vetë arkat regjistruese. Shërbimi i instalimit dhe i mirëmbajtjes së arkave regjistruese bëhet nga vetë tatimpaguesi.

Në rast se arka regjistruese gjatë punës  ka pësuar defekt, riparimi për vënien në punë duhet të sigurohet nga vetë tatimpaguesi. Njoftimi për defektin e konstatuar bëhet zyrtarisht nga ana e tatimpaguesit brenda 24 orëve në degën e tatimeve dhe taksave të rrethit përkatës.

Tatimpaguesi është i detyruar të përfundojë riparimin e arkës regjistruese brenda 3 ditëve, duke evidentuar qarkullimin e realizuar gjatë kësaj periudhe nëpërmjet dëftesës tatimore. Për mosrespektimin e afatit 3-ditor të riparimit, tatimpaguesi është i detyruar t’u nënshtrohet masave administrative përkatëse për mospajisjen me arkë regjistruese.

3. Afati përfundimtar i pajisjes së njësive ose lokaleve me arkën regjistruese është 1 tetor 2001. Mbas këtij afati, ndaj të gjithë tatimpaguesve të cilët detyrohen të kenë të instaluar arkën regjistruese e të lëshojnë kuponin tatimor dhe nuk e kanë bërë një gjë të tillë, do të merren masa administrative të parashikuara në ligjin nr.7758, datë 12.10.1993 “Për dokumentimin dhe mbajtjen e llogarive për tatimet”, ndryshuar me ligjin nr.7900, datë 8.2.1995 dhe ligjin nr.8147, datë 11.9.1996.

4. Arka regjistruese e instaluar nga tatimpaguesi, në njësi ose lokal duhet të plotësojë karakteristikat teknike, siç janë përshkruar në fletët (1-5) bashkëngjitur këtij udhëzimi.

5. Ky udhëzim hyn në fuqi menjëherë.
MINISTRI I FINANCAVE

Anastas Angjeli

KASA REGJISTRUESE ELEKTRONIKE

Karakteristikat teknike
- Jo më pak se 12 butona të funksionit total;

- 5 pozicione të çelësit të kontrollit;

- 3 ndarje për bankënota dhe 5 ndarje për monedha metalike;

- Funksion programi për raportin ditor dhe faturën;

- 3 butona përfundimtare (KESH, DETYRIMI, ÇEK);

- 3 mundësi llogaritje automatike të TVSH-së;

- Llogaritje manuale dhe llogaritje automatike me përqindje të fiksuar;

- Pasword për përdorimin e kasës;

- Funksion anulues veprimesh, funksion i faturës dhe funksion rimbursimi;

- 200 mundësi për të fiksuar në makinë çmime mallrash;

- Funksion për nxjerrjen e raportit ditor;

- Konvertim me euro;

- Tregues 4-shifror për afishimin e vitit;

- Ekran standard dhe ekran për klientin;

- Memorie fiskale;

- Memoria C-MOS RAM;

- Printeri    Drum printer me kapacitet 19 shifra në rradhë;

- Letra       Gjerësia 57,5 +/- 0,5 mm;

- Ekrani     8 shifra;

- Kompatibël me euro;

- Përdorimi i printerit termik të shpejtë dhe silencor;

- Lidhje me “Tërheqësin e CASH” automatik për monedha dhe kartëmonedha;

- Grafiqe mbi fatura si: logo e përhershme, oferta speciale dhe dekorime të tjera të përkohshme;

- Memorie fiskale për vendet me sistem fiskal;

- Ushqim me tension të ulët;

- Komunikim me PC deri në 4 porta seri RS232 + 1 portë RS485 për mundësi të shumta lidhjesh;

- Trimer automatik me prerje të pjesshme dhe të plotë;

- Lidhje e lexuesve të kodeve me vija manual, fiks, lazer ose CCD;

- Lidhje me shkallë elektronike;

- Lidhje me lexues kredit kard (POS);

- Lidhje me Hayes kompatibël MODEM për transmetimin e të dhënave në linja të kyçura;

- Zmadhim i memories deri në 2 MB për artikujt, tabelat e skontos dhe mbledhjen e të dhënave;

- Pajisje me display (me karaktere të mëdha) me 2 rreshta,  me nga 20 karaktere secila;

- Mund të lidhet me Thermal Slipose printer me pika për prodhimin e faturave (hyrëse, dalëse) dhe të dokumenteve të tjera;

- Lexues, shkrues për kardat me qarqe për menaxhimin e kardave për operatorët, klientët. Të besueshmit (Fidelity), kredit dhe të parapaguara;

- Tastiera: 30 butona, të mbuluara për mbrojtje nga pluhuri;

- Ekrani: 1 rresht, 12 karaktere, ekran dixhital;

- Printeri: Dixhital me shpejtësi 2 rreshta në sekondë, gjerësia 58 mm, letër rrotulluese standarde;

- Arka: 3 të ndara, 5 kuti për monedha, kartëmonedhat i merr automatikisht;

- Çelësat kontrollues: 5 kontrollime, fikse (të palëvizshme), shitje, tabela X, tabela Z, tërheqja e mallrave;
- Sektorët: 4 sektorët, çmime, shitje e çdo sektori të paravendosur;

- Funksionet e tjera: data, koha, komisione, përqindja, shpenzimet e shërbimit, faturat, mënyra e marrjes dhe heqja e shpenzimeve (p.sh. 3.6-4 ose 3.3 -3);

- Mënyra e përdorimit: shitja në një drejtim (tek ose çift), shitja e shumëzuar, ulje e çmimeve në një kohë të caktuar, ulet përqindja, shpenzimet e shërbimit të tepërta, tërheqja e mallrave, llogaritja e daljes, llogaria e hyrjes mund të plotësojnë të gjitha nevojat e shitjes;

- Korrigjimi: pastrimi, ndryshimi i gabimeve dhe eliminimi i tyre;

- Mënyra e pagesës: cash, me llogari bankare, me çek;

- Ora: kur aparati nuk është në punë, në ekran del ora lokale. Kur aparati është në punë në faturë del data. Koha është regjistruar deri në vitin 2000;

- Alarmi: kur ka gabim bie zilja e alarmit;

- Tabela komplekse, tabela fiskale, tabela X, tabela Z;

- Burimi i punës: me burim të drejtë dhe alternativ, 220V+/- 10%, por edhe mund të vetë ngarkohet, është i përshtatshëm për vende pa burim energjie;

Harxhimi i energjisë: kur ngarkohet plotësisht, furnizohet me energji të plotë me ngarkesë 10V, kur nuk përdoret është 4V;

Temperatura e ambientit dhe lagështia: nga +5 gradë celsius deri në 35 gradë celsius, lagështia<8%.
